CELEX: 52010DP0252
Language: lt
Date: 1278374400000
Title: Prašymas ginti Parlamento nario Valdemaro Tomaševskio imunitetą 2010 m. liepos 6 d. Europos Parlamento sprendimas dėl prašymo ginti Valdemaro Tomaševskio imunitetą ir privilegijas (2010/2047(IMM))

2.12.2011   
            
            
               LT
            
            
               Europos Sąjungos oficialusis leidinys
            
            
               CE 351/137
            
         2010 m. liepos 6 d., antradienisPrašymas ginti Parlamento nario Valdemaro Tomaševskio imunitetą
   P7_TA(2010)0252
   2010 m. liepos 6 d. Europos Parlamento sprendimas dėl prašymo ginti Valdemaro Tomaševskio imunitetą ir privilegijas (2010/2047(IMM))
   2011/C 351 E/22
   
      Europos Parlamentas,
   atsižvelgdamas į Valdemaro Tomaševskio prašymą ginti jo imunitetą, perduotą Europos Parlamento pirmininkui 2010 m. vasario 2 d. ir paskelbtą per 2010 m. kovo 24 d. plenarinį posėdį,
   susipažinęs su Valdemaro Tomaševskio paaiškinimais, pateiktais pagal Darbo tvarkos taisyklių 7 straipsnio 3 dalį,
   atsižvelgdamas į Protokolo (Nr. 7) dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
   atsižvelgdamas į 2005 m. rugsėjo 28 d. priimtą Europos Parlamento narių statutą,
   atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
   atsižvelgdamas į Teisės reikalų komiteto išvadas (A7–0214/2010),
   
               A.
            
            
               kadangi Valdemaras Tomaševskis yra Europos Parlamento narys,
            
         
               B.
            
            
               kadangi Valdemaras Tomaševskis nėra traukiamas baudžiamojon atsakomybėn, kaip numatyta Protokolo 8 straipsnyje, ir kadangi jo atvejis nėra susijęs su parlamentiniu imunitetu,
            
         
               C.
            
            
               kadangi, vadovaujantis Valstybės politikų elgesio kodekso (toliau – Elgesio kodeksą), patvirtinto 2006 m. rugsėjo 19 d. Lietuvos Respublikos įstatymu Nr. X-816, nuostatomis, kurių laikymąsi užtikrina politinė įstaiga Lietuvos Respublikos Vyriausioji tarnybinės etikos komisija, įsteigta 2008 m. liepos 1 d. įstatymu (Nr. X-1777), šis kodeksas taip pat taikomas Lietuvoje išrinktiems Europos Parlamento nariams,
            
         
               D.
            
            
               kadangi 2010 m. sausio 22 d. Lietuvos Respublikos Vyriausioji tarnybinės etikos komisija priėmė sprendimą, kuriuo, vadovaujantis minėtuoju Elgesio kodeksu, Valdemarui Tomaševskiui pareiškiamas viešas įspėjimas dėl jo politinės veiklos einant Parlamento nario pareigas,
            
         
               E.
            
            
               kadangi pagal Europos Parlamento narių statuto (1) 2 straipsnį „Parlamento nariai yra laisvi ir nepriklausomi“,
            
         
               F.
            
            
               atsižvelgiant į Sąjungos teisės viršenybės principą,
            
         
               G.
            
            
               kadangi minėtu sprendimu ir Lietuvos Respublikos įstatymais, kuriais grindžiamas šis sprendimas, pažeidžiama Europos Sąjungos teisė ir pažeidžiami Europos Parlamento nario laisvės ir nepriklausomumo principai, įtvirtinti Europos Parlamento narių statuto 2 straipsnyje,
            
         
               H.
            
            
               kadangi pažeidimo procedūrą Lietuvos Respublikos atžvilgiu turėtų pradėti Komisija, kuri yra Sutarčių sergėtoja, vadovaudamasi Sutarties dėl Europos Sąjungos veikimo 258 straipsniu,
            
         
               1.
            
            
               prašo Komisijos kreiptis į Lietuvos valdžios institucijas, siekiant įgyvendinti Europos Sąjungos teisę, ir prireikus pradėti Sąjungos teisės pažeidimo procedūrą, kaip numatyta Sutarties dėl Europos Sąjungos veikimo 258 straipsnyje;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto išvadas Komisijai ir atitinkamoms Lietuvos Respublikos valdžios institucijoms.
            
         
      (1)  OL L 262, 2005 10 7, p. 1.